Amaphoyisa athungatha abadlwengule umfundi babulala umngani | News24Amaphoyisa athungatha abadlwengule umfundi babulala umnganiPort Elizabeth – Amaphoyisa ase-Eastern Cape ngoLwesithathu acela onolwazi olungabasiza ekusombululeni udaba lokubulawa komfundi waseNelson Mandela Metropolitan University, uThambani Ngwekazi, nolokudlwengulwa komngani wakhe, axhumane nawo.UNgwekazi, 28, nomngani wakhe oneminyaka engu-21 ubudala kwadunwa imoto ababehamba ngayo yohlobo lweVW Gold ngesikhathi besalinde abanye abafundi ababezozikhipha nabo ngoMgqibelo ebusuku, kusho uColonel Priscilla Naidu.Abesilisa abayisithupha babahlasela babaphoqa ukuba bangene ebhuthini lemoto bebakhombe ngesibhamu.Funda nalolu daba: Kutholakale isidumbu sendoda emfuleniIzigebengu zahamba nabo kwayiwa ebhishi ePort Elizabeth. Lapho kwadlwengulelwa khona isisulu esineminyaka engu-21 ubudala, kwadutshulwa uNgwekazi. Isidumbu sakhe satholakala sintanta emanzini ngaseBrighton Beach.Izigebengu zabaleka nowesifazane zamshiya enkabeni yedolobha lasePort Elizabeth. Ekuseni ngeSonto wabikela amaphoyisa ngesehlakalo.Imoto yatholakala kodwa bekungakaboshwa muntu.Kucelwa onolwazi ukuba axhumane noCaptain Klippie Killian wasemaphoyiseni akuMount Road ku-083 391 2377, noma uConstable Nande Nkaza ku-082 442 1384 noma ku-08600 10111.
